Í desember 2006 hófu starfsmenn ÍAV byggingu 3. áfanga Lágafellsskóla í Mosfellsbæ . Viðbyggingin er að hluta til á tveimur hæðum , um 1400 fermetrar að gólffleti og er norðaustur af núverandi byggingu , sem byggð var af ÍAV árið 2001 . Verkkaupi er Mosfellsbær . Í verkinu felst fullnaðarfrágangur að innan og utan með föstum innréttingum . Lóð mun einnig vera fullkláruð . Um 20 - 25 manns munu vinna við verkið að jafnaði . Verklok eru áætluð í lok júlí 2007 . Verkefnastjóri er Sigurður Örn Jónsson og byggingastjóri Baldur Reynisson .